W dzélu dôwnégò pałacu w Rzuszczach je dzysô swietlëca. Bënë nalôżają sã kaszëbsczé zachë, statczi z kaszëbsczima mòtiwama. Na Gòdë dzecë zrëchtowałë w ni tradicyjné dankòwé òzdobë. Starszi rôd pòmôgają w rozmajitëch robòtach, jaczé mają szerzwic kaszëbską kùlturã, òpòwiôdają téż ò najich zwëkach. Òkróm tegò na tuńcowò-wókalnëch warkòwniach dzôtczi ùczą sã spiewac i tuńcowac. Jak gôdô M. Czarnowskô-Mikùlak: „kaszëbsczé spiéwë jidą jima baro letkò, jakbë kaszëbskòsc miałë w krëwi. Nalënają, żebë zajimniãca òdbëwałë sã czãscy”.